Ресторанти, хотели и магазини с големи загуби заради стачката във Франция | Бизнес.dir.bg
23:19 | 02.07.20
Ресторанти, хотели и магазини с големи загуби заради стачката във Франция
Загубата на приходи в Париж вече достига 30 процента за хотелите, 40 процента за кафенетата и баровете и 50 процента за ресторантите
10:15 | 19 декември 2019 | Редактор : Георги Брандийски 0 294 Снимка: АР/БТА
Френските хотели, ресторанти и магазини усещат неблагоприятните последици от мащабните стачки срещу пенсионната реформа, които вече две седмици причиняват транспортен хаос, като най-тежко е засегнат Париж, предаде Ройтерс.
От началото на протестите на 5 декември загубата на приходи в Париж вече достига 30 процента за хотелите, 40 процента за кафенетата и баровете и 50 процента за ресторантите, отчетено на годишна основа, посочи говорител на независимата федерация на хотелиерите и ресторантьорите.
Извън района Ил дьо Франс около столицата, спадът в приходите е 10-20 процента.
Страховете са, че ситуацията ще се влошава и ще се разпространи и до други региони през празничния сезон в края на годината, допълни говорителят.
Оборотът на магазините в централните градски части пък е намалял с 30 процента, а на търговските центрове извън градовете - с 6 процента, съобщи говорителка на Търговската камара за региона на Париж.